CELEX: 62015CN0020
Language: fi
Date: 2015-01-19 00:00:00
Title: Asia C-20/15 P: Valitus, jonka Euroopan komissio on tehnyt 19.1.2015 unionin yleisen tuomioistuimen (laajennettu toinen jaosto) asiassa T-219/10, Autogrill España v. komissio, 7.11.2014 antamasta tuomiosta

9.3.2015   
            
            
               FI
            
            
               Euroopan unionin virallinen lehti
            
            
               C 81/10
            
         Valitus, jonka Euroopan komissio on tehnyt 19.1.2015 unionin yleisen tuomioistuimen (laajennettu toinen jaosto) asiassa T-219/10, Autogrill España v. komissio, 7.11.2014 antamasta tuomiosta
   (Asia C-20/15 P)
   (2015/C 081/13)
   Oikeudenkäyntikieli: espanja
   
      Asianosaiset
   
   
      Valittaja: Euroopan komissio (asiamiehet: R. Lyal, B. Stromsky, C. Urraca Caviedes ja P. Němečková)
   
      Muu osapuoli: Autogrill España, S.A.
   
      Vaatimukset
   
   
               —
            
            
               valituksenalainen tuomio on kumottava
            
         
               —
            
            
               asia on palautettava Euroopan unionin yleisen tuomioistuimen käsiteltäväksi
            
         
               —
            
            
               oikeudenkäyntikuluista on päätettävä myöhemmin.
            
         
      Oikeudelliset perusteet ja pääasialliset perustelut
   
   Unionin yleinen tuomioistuin on tehnyt oikeudellisen virheen, koska se on tulkinnut virheellisesti perussopimuksen 107 artiklan 1 kohtaa ja erityisesti kyseiseen artiklaan sisältyvää valtiontukien valikoivuuden käsitettä.
   Kyseinen valitusperuste sisältää kaksi osaa, joihin mainittu oikeudellinen virhe perustuu:
   
               —
            
            
               unionin yleinen tuomioistuin on tehnyt virheen, kun se on sen osoittamiseksi, että tietty toimenpide on valikoiva, edellyttänyt, että määritetään sellaisten yritysten ryhmä, jotka erottuvat niille ominaisten ja erityisten piirteiden takia (ja jotka ovat yksilöitävissä etukäteen)
            
         
               —
            
            
               toiseksi unionin yleinen tuomioistuin tulkitsee virheellisesti valikoivuuden käsitettä erotellessaan keinotekoisesti tavaroiden viennille osoitetut tuet ja pääoman viennille osoitetut tuet.